চাকমা রাজবাড়ি

চাকমা রাজবাড়ি বাংলাদেশের রাঙ্গামাটিতে অবস্থিত চাকমা রাজপরিবারের একটি জমিদার বাড়ি।

ইতিহাস
হরিশ্চন্দ্র রাজা হওয়ার পূর্বে চাকমা রাজবাড়ি অধুনা চট্টগ্রাম জেলার রাঙ্গুনিয়া উপজেলার দক্ষিণ রাজানগর ইউনিয়নের রাজাভুবনে অবস্থিত ছিল। হরিশ্চন্দ্র রাজা হওয়ার পর ১৮৭৭ সালে তার রাজধানী রাজাভুবন থেকে রাঙ্গামাটিতে স্থানান্তর করেন। নতুন রাজধানীতে তিনি নতুন রাজবাড়ি নির্মাণ করেছিলেন। এরপর ১৯৬০ সালে কাপ্তাই বাঁধ নির্মাণের কারণে রাজবাড়িটি সৃষ্ট কৃত্রিম হ্রদের পানিতে ডুবে যায়। ফলে একই বছরে শহরে তৎকালীন রাজা ত্রিদিব রায় আরেকটি রাজবাড়ি নির্মাণ করেছিলেন। শহরের রাজদ্বীপে নির্মিত রাজবাড়িটি টিনের ছাউনি দিয়ে তৈরি করা হয়েছিল। এটি পরবর্তী রাজা দেবাশীষ রায়ের বাসভবন ছিল। ২০১০ সালে রাজবাড়িটি অগ্নিকাণ্ডে ধ্বংসপ্রাপ্ত হয়। এরপর চাকমা রাজবাড়ি সেখানে পুনর্নির্মাণ করা হয়।

তথ্যসূত্র

বিষয়শ্রেণী:চাকমা
বিষয়শ্রেণী:রাঙ্গামাটি জেলার দর্শনীয় স্থান
বিষয়শ্রেণী:বাংলাদেশের প্রাসাদ
বিষয়শ্রেণী:২০শ শতাব্দীতে সম্পন্ন ভবন ও স্থাপনা